অন্যান্য বিমানের তুলনায় এই বিমান অতি-সংবেদনশীল এবং এর অনেক ব্যাপারই মার্কিন সরকার অতি গোপনীয়তার সাথে রক্ষা করে থাকে। যেমন, এই বিমানের শরীরে এমনকিছু গোপনীয় পদার্থ ব্যবহার করা হয়, যার কারণে এটা সহজে রাডারে ধরা পড়ে না। এই প্রযুক্তি যুক্তরাষ্ট্র কঠোরভাবে রক্ষা করে। এসব কারণে এই বিমান উড়তে সক্ষম না হলে একে ট্রাকের উপরে উঠিয়ে রাস্তা দিয়ে সকলের সামনে দিয়ে নিয়ে যাওয়াও সম্ভব নয়, যেখানে ঘূর্ণিঝড়ের আগে আগে হাইওয়েতে পলায়নপর গাড়ির লম্বা লাইন লেগে যায়। সাড়ে ১৯ টনের এই বিমানগুলিকে আবার যেকোন ট্রাকেও ওঠানো যাবে না। বড় পরিবহণ বিমানে করেও বহণ করা কঠিন। কারণ বিমানে তুলতে হলে এর ৪৪ফুট ডানা এবং ৬২ফুট দেহের অনেক অংশকেই আলাদা করে ফেলতে হবে, যা কিনা অতি সময়-সাপেক্ষ। ঘূর্ণিঝড়ের আগে আগে হঠাত করেই এই কাজ করা একেবারেই সম্ভব নয়।